CELEX: 32012D0767
Language: sl
Date: 2012-12-07 00:00:00
Title: 2012/767/EU: Izvedbeni sklep Komisije z dne 7. decembra 2012 o imenovanju referenčnega laboratorija EU za slinavko in parkljevko in o razveljavitvi Odločbe 2006/393/ES (notificirano pod dokumentarno številko C(2012) 8901)  Besedilo velja za EGP

11.12.2012   
            
            
               SL
            
            
               Uradni list Evropske unije
            
            
               L 337/54
            
         IZVEDBENI SKLEP KOMISIJE
   z dne 7. decembra 2012
   o imenovanju referenčnega laboratorija EU za slinavko in parkljevko in o razveljavitvi Odločbe 2006/393/ES
   (notificirano pod dokumentarno številko C(2012) 8901)
   (Besedilo velja za EGP)
   (2012/767/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1), in zlasti člena 69(1) Direktive,
   ob upoštevanju naslednjega:
   
               (1)
            
            
               Direktiva 2003/85/ES določa minimalne nadzorne ukrepe, ki se uporabijo v primeru izbruha slinavke in parkljevke ter nekatere preventivne ukrepe za izboljšanje osveščenosti ter pripravljenosti pristojnih organov in kmetov na navedeno bolezen.
            
         
               (2)
            
            
               Direktiva 2003/85/ES med drugim določa, da je referenčni laboratorij EU za slinavko in parkljevko imenovan za izvajanje nalog in dolžnosti, določenih v Prilogi XVI k tej direktivi.
            
         
               (3)
            
            
               Komisija je v tesnem sodelovanju z državami članicami izvedla javni razpis za izbiro navedenega referenčnega laboratorija EU ob upoštevanju meril tehnične in znanstvene usposobljenosti ter strokovnega znanja in izkušenj zaposlenih.
            
         
               (4)
            
            
               Po končanem izbirnem postopku je bil laboratorij – Institute for Animal Health, Pirbright Laboratory, ki ga sponzorira Biotechnology and Biological Sciences Research Council (BBSRC) – z Odločbo Komisije 2006/393/ES (2) imenovan za referenčni laboratorij EU za slinavko in parkljevko za obdobje petih let, ki se je začelo 7. junija 2006.
            
         
               (5)
            
            
               Direktiva 2003/85/ES določa tudi, da mora Komisija pregledati imenovanje referenčnega laboratorija EU za slinavko in parkljevko glede na njegovo skladnost s funkcijami in nalogami laboratorija, določenimi v Prilogi XVI k tej direktivi.
            
         
               (6)
            
            
               V oceni Komisije, ki je bila zaključena aprila 2011, je bilo ugotovljeno, da Institute for Animal Health, Pirbright Laboratory uspešno izpolnjuje vse funkcije in naloge referenčnega laboratorija EU za slinavko in parkljevko, določene v Prilogi XVI k Direktivi 2003/85/ES, ter odgovornosti referenčnih laboratorijev EU, določene v členu 32(2) in (4) Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (3).
            
         
               (7)
            
            
               Imenovanje navedenega laboratorija kot referenčnega laboratorija EU za slinavko in parkljevko bi bilo zato treba podaljšati za nedoločen čas.
            
         
               (8)
            
            
               Združeno kraljestvo je uradno obvestilo Komisijo, da se Institute for Animal Health, Pirbright Laboratory zdaj imenuje Pirbright Institute.
            
         
               (9)
            
            
               Da bi se izognili oviranju referenčnega laboratorija EU za slinavko in parkljevko pri njegovih dejavnostih, je primerno, da se ukrepi iz tega sklepa uporabljajo retroaktivno, od 7. junija 2011.
            
         
               (10)
            
            
               Zaradi jasnosti in poenostavitve zakonodaje Unije bi bilo treba Odločbo 2006/393/ES razveljaviti in jo nadomestiti s tem sklepom.
            
         
               (11)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   1.   Pirbright Institute, pri Biotechnology and Biological Sciences Research Council (BBSRC) v Združenem kraljestvu, se imenuje za referenčni laboratorij EU za slinavko in parkljevko.
   2.   Pravila o funkcijah in nalogah referenčnega laboratorija EU iz odstavka 1 so določena v Prilogi XVI k Direktivi 2003/85/ES.
   Člen 2
   Odločba 2006/393/ES se razveljavi.
   Sklicevanja na razveljavljeno odločbo se razumejo kot sklicevanja na ta sklep.
   Člen 3
   Ta sklep se uporablja od 7. junija 2011.
   Člen 4
   Ta sklep je naslovljen na države članice.
   
      V Bruslju, 7. decembra 2012
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 306, 22.11.2003, str. 1.
   
      (2)  UL L 152, 7.6.2006, str. 31.
   
      (3)  UL L 165, 30.4.2004, str. 1.